7.

Za poglavjem 17c se vstavi naslednje poglavje 17d: „POGLAVJE 17d PREHODNA PLAČILA ZA SADJE IN ZELENJAVO TER PREHODNA PLAČILA ZA JAGODIČEVJE Člen 171d Opredelitve V tem poglavju: (a) ‚vlagatelj‘ je vsak kmet, ki obdeluje površino, navedeno v členih 110t in 110v Uredbe (ES) št. 1782/2003 s ciljem, da pridobi pomoč iz navedenega člena; (b) ‚pomoč‘ je prehodno plačilo za sadje in zelenjavo iz člena 110t Uredbe (ES) št. 1782/2003 ali prehodno plačilo za jagodičevje iz člena 110v te uredbe; (c) ‚prvi predelovalec‘ je vsak uporabnik kmetijskih surovin iz členov 110t in 110v Uredbe (ES) št. 1782/2003, ki začne prvo predelovanje s ciljem, da pridobi enega ali več izdelkov iz člena 1(2) Uredbe (ES) št. 2201/96 (4). (d) ‚zbiralec‘ je vsaka oseba, ki je podpisala pogodbo z vlagateljem zahtevka v smislu točke (a), ki na lastne stroške kupi vsaj enega od proizvodov iz tretjega pododstavka člena 68b(2) ali člena 110v(1) Uredbe (ES) št. 1782/2003; (e) ‚priznana organizacija proizvajalcev‘ je vsak pravni subjekt ali jasno opredeljen del pravnega subjekta, ki ustreza zahtevam iz člena 3(1) Uredbe (ES) št. 1182/2007 (5) ter ga prizna zadevna država članica v skladu s členom 4 te uredbe in priznane skupine proizvajalcev v skladu s členom 7 te uredbe. Člen 171da Pogodba 1. Brez poseganja v uresničevanje možnosti držav članic iz člena 110u(4) Uredbe (ES) št. 1782/2003 se pogodba za predelavo iz členov 110u(3) in 110v(2) te uredbe sklene med odobrenim prvim predelovalcem v skladu s členom 171db na eni strani ter vlagateljem ali priznano organizacijo proizvajalcev, ki ga predstavlja, ali odobrenim zbiralcem v skladu s členom 171db, ki predstavlja vlagatelja, na drugi strani. Kadar priznana organizacija proizvajalcev deluje tudi kot odobreni prvi predelovalec, je lahko pogodba v obliki zaveze za dobavo. 2. Pogodba ali zaveza za dobavo določa vsaj: (a) imena in naslove pogodbenih strank ali strank z obveznostjo dobave; (b) zadevne vrste in kmetijske površine, posajene s posamezno vrsto; (c) če je primerno, zagotovilo vlagatelja, da bo prvemu predelovalcu dostavil celotno pridelano količino ali najmanjše količine, ki jih opredelijo države članice. Kadar se pogodba sklene med odobrenim prvim predelovalcem in priznano organizacijo proizvajalcev ali odobrenim zbiralcem, ki predstavlja vlagatelja, se v pogodbi navedejo tudi imena in naslovi zadevnih vlagateljev iz točke (a) ter vrste in posejane kmetijske površine iz točke (b) za vsakega zadevnega vlagatelja. Člen 171db Odobritev prvih predelovalcev in zbiralcev 1. Za namene tega poglavja države članice vzpostavijo sistem odobritve prvih predelovalcev in zbiralcev na njihovem ozemlju. Določijo zlasti pogoje za odobritev, ki zagotavljajo vsaj: (a) da imajo odobreni prvi predelovalci in zbiralci upravne zmogljivosti za upravljanje pogodb iz člena 171da; (b) da imajo odobreni prvi predelovalci primerne proizvodne zmogljivosti. 2. Države članice vzpostavijo postopek za nadzor odobritev. Odobritve v skladu z Uredbo (ES) št. 2201/96 in Uredbo (ES) št. 2202/96 veljajo za namene tega poglavja. 3. Kadar se odkrije, da odobreni prvi predelovalec ali zbiralec ne izpolnjuje obveznosti iz tega poglavja ali nacionalnih določb, sprejetih na njegovi podlagi, ali kadar odobreni prvi predelovalec ali zbiralec ne dovoli ali ne omogoči pregledov, ki jih izvajajo pristojni organi v skladu z Uredbo (ES) št. 796/2004, mu država članica naloži ustrezne kazni. Stopnja kazni se izračuna ob upoštevanju resnosti kršitve. 4. Države članice dajo javnosti na voljo seznam odobrenih prvih predelovalcev in zbiralcev vsaj dva meseca pred datumom, določenim v skladu s členom 11(2) ali členom 13(13a) Uredbe (ES) št. 796/2004. Člen 171dc Višina pomoči za prehodna plačila za sadje in zelenjavo 1. V skladu s členom 110u(1) Uredbe (ES) št. 1782/2003 države članice do 15. marca zadevnega leta, za katerega se predloži zahtevek za pomoč, določijo okvirni znesek pomoči na hektar ter o tem obvestijo javnost. 2. V skladu s členoma 110u(1) in 110u(2) Uredbe (ES) št. 1782/2003 države članice določijo končni znesek pomoči na hektar na podlagi določene površine.